id en en en en id en en fr ms ca id en en en id en en fr ms ca id id id id id id id id id ms en ms ms id ms id id id id id en id en ms id ms ms id id de id id id tr id ms ms id id id ms id id id id ms en en de en en nl en en en id id id en id en id en ms fr en id id en en en id id en en en sw id en es en id en it en id ms id en fi en id id ms en id en id id en hbs_lat en ms en la en id ms ms ms en en en ms en en en id en en en ms en oc en en en fa en en en en en en es en en ms en fr en en en en en id en en
Pengkhianatan Ilmu di Pentas Ceramah – Saifulislam.Com
Monday , September 5 2022
“Penceramah berceramah sesuka hati. Tidak berhati-hati dengan kesan percakapannya!” keluh Prof di dalam kelas.
Saya sendiri sedang ada dua kaki, sebelah di dalam gelanggang akademik, sebelah lagi di gelanggang ceramah. Gelanggang yang sering menjadi sasaran kritikan para ahli akademik di universiti. Mungkin sikap kita yang kurang menghormati kebenaran, hingga kita cuai dalam meneliti butir percakapan.
Prof Wan Kamal menegur sikap penceramah yang mengungkapkan makna Jahiliah pra perutusan kenabian Muhammad sallallaahu ‘alayhi wa sallam. Wa’d al-Banaat (menanam mati anak perempuan), sejauh manakah ia menguasai imej zaman Jahiliah itu? Banyakkah? Hingga jadi fenomena massa.
Demikian juga soal kejahilan masyarakat Arab Jahiliah, tidak berilmu, tidak bertamadun, yang kesemuanya bercanggah dengan apa yang dipaparkan oleh perincian sejarah. Saya menginsafi nasihat Prof. Dalam usaha keras saya untuk tidak terjebak dalam gejala tersebut, sekali sekala saya terbabas juga.
ISU JUAL BELI TANAH PALESTIN
Teringat saya kepada satu contoh yang diberikan oleh Sheikh Muhammad Muhammad Hasan Shurrab di dalam bukunya Fi Usul Tarikh al-Arab al-Islami (1993) berkenaan hal ini. Ia berkaitan dengan kedudukan bumi Arab di Palestin.
Sheikh Shurrab menjelaskan isu tanah di Palestin mempunyai dua krisis, satu yang lama, kedua yang baru.
Ada pun yang lama, adalah dakwaan Zionis bahawa Arab yang menduduki bumi Palestin hari ini adalah keturunan Arab yang ‘menawan’ Palestin dalam al-Fath al-Islami di era Umar bin al-Khattab. Tujuannya adalah untuk membuktikan bahawa Arab tidak berhak ke atas tanah Palestin kerana sebelum al-Fath al-Islami, kaum Yahudi sudah menduduki tanah itu sebagai penduduk asal.
Manakala krisis baru pula, merujuk kepada propaganda yang disebarkan oleh Zionis sendiri pada tahun 1948 bahawa orang Arab di Palestin telah menjual tanah mereka kepada Yahudi dan sudah pun mendapat bayaran mereka. Tujuannya adalah untuk menyelitkan unsur mengaku salah kerana menceroboh di peringkat awal, tetapi kemudiannya sudah membeli tanah Palestin secara sah dan kerelaan. Ertinya orang Arab di Palestin itu berhijrah bukan daripada tanah milik mereka lagi sebagai MANGSA, kerana pertukaran hak milik sudah berlaku secara sah dan kerelaan hati.
Fitnah di sebalik dakwaan ini adalah untuk menimbulkan permusuhan sesama orang Palestin dan di kalangan Palestin di kaca mata Arab dan Muslim lain, bahawa apa yang berlaku di Palestin adalah hasil kesilapan dan kecuaian mereka sendiri.
Saya juga pernah memetik kisah ini.
Tentang jualan limau yang merosot. Penduduk Palestin kerugian. Mereka menjual tanah, mengabaikan larangan alim ulama. Dan bermulalah segala bencana di bumi Isra’ itu.
Ia dramatik. Sedap didengar. Namun sejauh mana kebenarannya? Sheikh Muhammad Muhammad Hasan Shurrab menjelaskan kaedah disiplin Sejarah dalam melakukan sintesis ke atas isu yang tersebar luas ini. Saya fokuskan kepada krisis kedua.
Beliau menegaskan bahawa propaganda ini disuntik masuk oleh perisik Zionis dan tersebar melalui lisan kaum bijak pandai dan ahli fikir Arab sendiri, yang termakan racunnya. Dakwaan ini perlu dibuktikan secara empirikal dan rujukan adalah kepada dokumen-dokumen rasmi berkaitan urusan jual beli tanah Palestin yang wujud untuk dikaji. Hasilnya:
Jumlah keluasan tanah Palestin adalah sekitar 27 juta ekar
Jumlah tanah yang dimiliki oleh Yahudi hingga ke era Mandat British adalah 1,588,365 ekar iaitu sekitar 6.5% daripada jumlah keseluruhan Palestin
Jumlah tanah yang berpindah milik daripada orang Palestin kepada Yahudi tidak mencecah kadar suku juta ekar iaitu 1/8 daripada apa yang berjaya diperolehi oleh Yahudi
Adapun 7/8 bahagian berbaki yang berjaya dimiliki oleh Yahudi, ia terhasil melalui tiga sumber iaitu pemerintah Turki, Kerajaan Mandat British serta peniaga hartanah asing yang tidak mempunyai sebarang pertalian darah atau kekeluargaan dengan penduduk Palestin. Kebanyakan mereka adalah golongan aristokrat Syria dan Lebanon.
Tanah-tanah lain yang jatuh ke tangan Zionis adalah rentetan pertumpahan darah antara penduduk Palestin, yang tidak sama sekali dengan sewenang-wenangnya membiarkan tanah air yang mulia itu dijual secara mudah.
Wahai orang-orang yang beriman! Jika datang kepada kamu seorang fasik membawa sesuatu berita, maka selidikilah (untuk menentukan) kebenarannya, supaya kamu tidak menimpakan sesuatu kaum dengan perkara yang tidak diingini – dengan sebab kejahilan kamu (mengenainya) – sehingga menjadikan kamu menyesali apa yang kamu telah lakukan. [Al-Hujuraat 49: 6]
Hal ini menginsafkan saya betapa rendahnya amanah ilmu semasa kita yang begitu mudah menerima atau menolak, tanpa memikirkan risiko ‘gebang’ kita dalam ceramah. Penceramah berceramah dengan sesedap bicara, tanpa meneliti kesahihan fakta, yang bukan hanya penting pada apa yang mahu disabitkan kepada Rasulullah sallallaahu alayhi wa sallam, tetapi terhadap apa sahaja yang namanya KEBENARAN!
Seawal 1540’an, tokoh ensiklopedialist Muslim, Taşköprülüzâde Ahmet Efendi  telah menyuarakan kegusaran beliau tentang kemerosotan nilai kesarjanaan di kalangan ilmuwan Dawlah Uthmaniyyah. Golongan agamawan tidak lagi berdamping dengan buku-buku teras, sebaliknya mengangkat diri mereka sebagai ulama’ hanya dengan selesai membaca kitab-kitab ringan dan sampingan. Mereka lebih cenderung kepada aktiviti-aktiviti populis seperti bersajak dan bersyair, berceramah dan bercerita. Malah kegiatan itu juga tidak lebih daripada sekadar mengejar habuan duniawi.
Sedikit sebanyak pemerhatian Taşköprülüzâde itu juga terpalit kepada Imam Birgivi apabila beliau melihat Imam Birgivi sebagai seorang yang tidak kukuh kesarjanaannya. Masakan tidak, andaikata seruan Imam Birgivi kepada mematuhi al-Quran dan al-Sunnah serta menjauhi bid’ah itu menjadikan beliau terkait dengan tokoh seperti Ibn Taimiyyah, Imam Birgivi tidak membicarakan secara falsafah tentang idea-idea yang diseru.
Beliau lebih tertumpu kepada mengemukakan saranan nasihat dan teguran kepada aktiviti-aktiviti harian yang dilakukan oleh anggota masyarakat.
Pemerhatian Taşköprülüzâde itu juga mempengaruhi pandangan Halil İnalcık tentang Imam Birgivi dan legasinya.
Syukur Alhamdulillah, pembacaan lanjutan dan kajian terkini oleh ramai pihak memperlihatkan sebaliknya. Biar pun Imam Birgivi meninggalkan dunia kerjaya dan pusat akademik di Istanbul, lalu berhijrah ke Birgi sebagai pendakwah, seruan-seruan beliau di masjid-masjid tidak menggadai komitmen terhadap amanah ilmu. Imam Birgivi berada di lingkungan awam, bukan kerana menjauhi tuntutan kesarjanaan, tetapi mahu memposisikan dirinya sebagai da’i yang dekat dengan masyarakat, menyeru kepada yang ma’ruf dan menjauhkan ummah daripada kemungkaran yang membinasakan.
Demikian juga Edward Said telah menyatakan di dalam karyanya Representations of the Intellectual tentang erti menjadi seorang sarjana. Golongan intelektual mestinya menyampaikan pemikiran tentang sesuatu perkara bukan hanya untuk sekadar ia dibentangkan, tetapi dapat digarap dan dimanfaatkan oleh masyarakat.
Justeru golongan intelektual mestilah memposisikan dirinya secara merdeka daripada kecenderungan pemerintah atau mana-mana pihak yang berkepentingan.
Dengan itu, saya bertekad untuk kembali ke kerusi pengajian. Mahu kembali memurnikan diri agar masyarakat tidak dimangsakan oleh keenakan bicara tentang agama yang semakin laku di sana sini. Saya cuba untuk tidak bersikap terlalu pesimis.
Namun sikap saya mesti bersandarkan usaha.
Ampunkan saya ya Allah.
Maafkan saya duhai umat semua.
Tags akademik ceramah palestin Sejarah zionis
Previous Merawat Sebuah ‘Tidak Faham’
Next Keghairahan Menjadi Selebriti Agamawan (Yang Membinasakan)
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
21/10/2012 at 10:42 PM
Orang yang kami percayai akan keintelektualan dan kehati-hatian macam ustadz pun insaf, maka sewajarnya mesej keinsafan ini diambil oleh semua para penceramah. Sudah banyak kerosakan telah dibuat. Sudah banyak kekeliruan dicetus. Secara sengaja atau tidak sengaja. Orang ramai pula ternganga sahaja percaya.
Mudah2an cetusan ini menginsafkan kita semua. Saya terutamanya. Terima kasih ustadz.
21/10/2012 at 11:41 PM
Marilah kita sama-sama berusaha. Banyak amanah Allah di atas bahu kita bersama. Dan terima kasih kerana sudi berkunjung ke blog ni yang… (sambung sendiri, isk isk isk)
22/10/2012 at 12:20 PM
Teringat ustaz-ustaz bercerita tentang ‘asal usul’ hari Valentine.
20/12/2012 at 12:38 PM
amerika berkabung kerana ada penembak menembak kanak2..
tetapi bila org lain tembak kanak2 di bumi itu kebanyakan mereka menyokong dan gembira..
01/07/2013 at 3:14 PM
Assalamualaikum.Mabruk yaa ustaz..moga usaha ustaz utk menginfakkan diri dalam dunia ilmu dan dakwah diredhai Allah. Keazaman dan usaha untuk amanah dengan ilmu adalah 1 nilai yg semakin berkurang dalam asatizah ummah pada hari ini. Mohon ustaz doakan saya dapat peluang untuk mengejar ilmu seperti ustaz. Seperti jejak ustaz di Izzuddin dapat saya rasa keberkatannya moga nanti dapat juga ke Tanah Anbiya demi ilmu dan ummah. Kakak saya sering mengingatkan saya untuk meneliti cara ustaz berdakwah dan bersiasah supaya lebih efektif dan diterima masyarakat umum.
Mohon jika ustaz berkelapangan untuk ziarah ke blog saya..moga ada mutiara yang mampu ustaz kongsikan dengan saya.
Jazakallah yaa ustaz 🙂
05/04/2014 at 12:41 PM
Saya ada terbaca tentang penjualan tanah Palestin oleh orang Palestin di surat khabar tempatan. Tak pernah saya tahu kemudiannya atau jumpa mereka yg cuba mempertahankan Palestin tentang hal tersebut. Persoalan saya terjawab selepas entah berapa tahun. Barakallah fika.
On topic: Hal yg sama juga saya perhatikan apabila bersama penceramah2 lain. Sakit hati mungkin apabila mendengar mereka berbicara tentang ‘hal agama’ tapi agak menyimpang dari ilmu semasa. Kadang2 keliru saya sombong atau saya yg lemah dalam memahami.
Pisangpatah di kaki rijal
06/04/2014 at 11:25 AM
Tanah palestin ibarat harta anak yatim(umat) yang dianiayai dan dijual kepada pembunuh…sedangkan tiadalah hak bagi pembunuh mewarisinya….”walaQad katabna fizzabur” surah alanbiya
08/04/2014 at 5:19 PM
“Demikian juga soal kejahilan masyarakat Arab Jahiliah, tidak berilmu, tidak bertamadun, yang kesemuanya bercanggah dengan apa yang dipaparkan oleh perincian sejarah”
Jadi, apakah yang sebenarnya yang terjadi. Saya bukan mintak spoon feed tapi sejarah ada pelbagai versi, dan versi umum dalam buku teks sejarah SPM dan pemahaman umum rakyat Malaysia ialah Arab jahiliyyah sememangnya begitu.
Jika Ustaz tahu apa kami tak tahu, boleh kah Ustaz ulas lebih lanjut, atau sekurang kurangnya bagi kami reference mana yang patut di baca? Atau Prof mana yang boleh mengulas lebih lanjut.
Versi yang saya tahu ialah Arab jahiliyyah mmg tak bertemadun tapi kisah Umar Al-Khattab menanam anaknya adalah tidak sahih. Jika ada versi lain mengenai Arab zaman pra Islam, mohon pencerahan. WA.
Azwan Affendy Ahmad Zahidi
10/04/2014 at 3:00 PM
Saya bersembang dengan pelajar PhD Kejuruteraan USM dari Gaza, Palestin memaklumkan bahawa tanah di Palestin dijual oleh Arab Saudi kepada Israel berpuluh tahun sudah. Bagaimana pendapat Ustaz?
10/04/2014 at 3:16 PM
Seperti biasa, kita sama-sama memerlukan bukti untuk mengesahkan dakwaan. Sangat bagus jika dapat dikongsikan.
15/04/2014 at 6:24 PM
maaf saya ketinggalan bas … di mana saya boleh dapatkan gambaran sebenar masyarakat Jahiliyyah Arab pra-Nabi Muhammad saw?
Pingback: Menikus Ditampar « Mior Isfandy
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved